Jensen ble som eneste nordmann tildelt Det tyske kors i gull
**Fredrik Jensen** (født 25. mars 1921 i Christiania, død 31. juli 2011 i Ystad, Sverige) var en norsk frontkjemper og SS-offiser under andre verdenskrig. Etter krigen ble han forretningsmann i Sverige. Jensen ble medlem av NS i 1940. Han studerte statsvitenskap, språk og politikk i Tyskland i 1941, og ble medlem av Waffen-SS som student.

Han var den høyest dekorerte norske soldaten på tysk side under den andre verdenskrig.

Jensen var i mange år bosatt i Marbella, Málaga i Spania.

Jensen ble født i Kristiania hvor faren var maskiningeniør. Han meldte seg inn i NS i august 1940 og i Germanske-SS Norge i løpet av krigen.

Tysk tjeneste
-------------

I 1942 gjennomgikk han offiserskolen SS-Junkerschule i Bad Tölz i Bayern. Han tjenestegjorde i ulike Waffen-SS-enheter, som SS-Panzergrenadier-Regiment 4 «Der Führer» i 2. SS-divisjon «Das Reich», i SS-Panzergrenadier-Regiment 9 «Germania» i 5. SS-Panzer-Division «Wiking». Jensen ble formfremmet til SS-Untersturmführer 10. mars 1943 og til SS-Obersturmführer 30. januar 1944; denne stillingen beholdt han krigen ut. Han ble arrestert på et sykehus i Wien ved krigens slutt, og satt deretter i amerikansk fangenskap i Dachau. En detaljert beskrivelse av hans tid i tysk uniform er tilgjengelig i boken *Veien mot undergangen* av Egil Ulateig.

Landssvikoppgjøret
------------------

Han ble under landssvikoppgjøret dømt til 3 måneders fengsel og tap av statsborgerlige rettigheter i 10 år. Etter straffesoning slo han seg ned i Sverige som forretningsmann. Han skal ha blitt registrert som krigsforbryter hos Interpol, arrestert og deportert fra USA under en forretningsreise i 1994.

Påstander om assistanse til «Dr. Død»
-------------------------------------

Det ble i juni 2007 påstått at han fortsatt hadde nazistiske sympatier og kontakter ved at han skal ha hjulpet krigsforbryteren Aribert Heim, som også går under kallenavnet «Dr. Død» etter sin virksomhet som SS-lege i Mauthausen-Gusen konsentrasjonsleir. Slik assistanse benektes av Jensen selv, men han ble satt under politietterforskning. Dette ble bestridt av den tyske TV-stasjonen ZDF. som mente å ha funnet bevis for at Heim døde i Kairo 10. august 1992. Blant annet ble hans personlige eiendeler funnet i en leilighet han skal ha brukt, samt at naboer bekreftet dødsfallet. Likevel bestrides dette av enkelte, blant annet fordi det ikke har vært mulig å oppspore graven eller levningene til Heim. I en BBC-dokumentar som ble sendt 12. september 2009 ble det hevdet at tysk politi hadde besøkte Kairo i 2009, uten å finne beviser på Heims død.

Jensen har redegjort for sin innsats i Waffen-SS, sitt forhold til Nasjonal Samling og angivelig kontakt med Aribert Heim i en leserkommentar i *Dagbladet* 16. oktober 2007.

Utmerkelser
-----------

Fredrik Jensen er den høyest dekorerte norske frontkjemperen. Som eneste nordmann mottok han den 7. desember 1944 Det tyske kors i gull, mens han tjenestegjorde i SS-Panzergrenadier-Regiment 9 «Germania». Tidligere hadde han mottatt Jernkorset av både andre og første klasse. Fredrik Jensen har også nærkampspennen i sølv, som betyr at han hele 37 ganger overlevde kamp mann mot mann i skyttergravene. Han har infanteriangrepsmerket, såretmerke i sølv (såret seks ganger) og Østfrontmedaljen.

* Tysklands flagg Det tyske kors i gull
* Tysklands flagg Jernkorset av 1. klasse
* Tysklands flagg Jernkorset av 2. klasse
* Tysklands flagg Østfrontmedaljen
* Tysklands flagg Såretmerket i sølv
* Tysklands flagg Såretmerket i sort
* Norges flagg Frontkjempermerket
* Tysklands flagg Det tyske riksmerket for fysisk trening i bronse
* Tysklands flagg Infanteriangrepsmerket i bronse
* Tysklands flagg Nærkampspennen i sølv

Referanser
----------

1. ↑  Frederik Jensen - Frontkjempere:Nordmenn i Waffen-SS[*død lenke*]
2. ↑  Fredrik Jensen - Norgesdokumentasjon Arkivert 7. desember 2009 hos Wayback Machine.
3. ↑   SS-Obersturmführer Fredrik Jensen
4. 1 2  Bjørn Carlsen (6. juni 2007). «- Norsk nazist skjulte «Dr. Død»». *Nettavisen*. Besøkt 19. oktober 2007.
5. ↑  Sun Heidi Sæbø (5. juni 2007). «Spansk politi på nazijakt hos norsk pensjonist». *Dagbladet*.
6. ↑  Sun Heidi Sæbø (5. juni 2007). «Spansk politi på nazijakt hos norsk pensjonist». *Dagbladet*. Besøkt 19. oktober 2007.
7. ↑  (no) Asbjørn Svarstad (5. februar 2009). ««Dr. Død» erklært død». Dagbladet. Besøkt 5. februar 2009. «Massemorderen som av ren drapslyst tok livet av minst 244 jødiske konsentrasjonsleirfanger i Mauthausen, konverterte til islam etter at han i 1962 måtte flykte fra tyske myndigheter.»
8. ↑  (no) «–Dr. Død døde i 1992». Aftenposten. NTB. 4. februar 2009. Besøkt 5. februar 2009. «Den beryktede nazilegen Aribert Heim har vært ettersøkt i en årrekke. Men mannen som var kjent som Dr. Død, døde i Egypt i 1992, melder tysk TV.»
9. ↑  Mekhennet, Souad (4. februar 2009). «For Nazi Doctor, New Life in Cairo Provided a Haven». The New York Times. Besøkt 17. juni 2010.
10. ↑
11. ↑
12. ↑
13. ↑  Fredrik Jensen (16. oktober 2007). «- Waffen-SS holdt seg til folkeretten». *Dagbladet*. Besøkt 19. oktober 2007.
14. 1 2  Waffen-ss.no - Nordic high awards men
15. ↑  Feldgrau - Norwegian Volunteers in the German Wehrmacht in WWII
16. ↑  Foreign holders of the German Cross in Gold
17. ↑  Nordmenn i Waffen-SS 1941 - 1945[*død lenke*]

Eksterne lenker
---------------

* Spansk politi på nazijakt hos norsk pensjonist - Dagbladet 5. juni 2007
* På sporet av «Doktor Død» - Nettavisen 9. juli 2008
* Hitlers høyest dekorerte nordmann nekter for landssvik - NRK 10. mai 2021

|  |  |
| --- | --- |
| Oppslagsverk/autoritetsdata | Prabook
 |

Portal: Andre verdenskrig